Kaiārahi i te reo Tono Utu Mana Taurite
Ngā Wāhanga Takohanga Whānui

Hei wāhi o te wāhanga tirohanga ki te tukanga utu mana taurite, i whakahaeretia ētahi uiui ki ētahi kaiārahi i te reo e mahi ana i roto i ngā kura puta noa i Aotearoa. Kua tātaritia ngā kohinga raraunga, ā, kua whakamahia hei hanga i ēnei wāhanga takohanga whānui, e whakaata ana i te whānuitanga me ngā momo takohanga me ngā ngohe e mahia ana e ngā kaiārahi i te reo.

Me mahara hoki, ahakoa e tautuhia ana e tēnei pūrongo te hōkaitanga o ngā ngohe e mahia ana e ngā kaiārahi reo, ka rerekē pea ngā kaupae pūkenga, ngā hiahia me ngā whakapaunga kaha. Ka kapohia ēnei āhuatanga i roto i te wāhanga aromatawai whakamutunga o te tukanga. He mea nui tonu kia mahara ake e kore e kawatautia kia oti i te kaiārahi i te reo kotahi ngā ngohe katoa kua tautuhia, engari me āta kite rātou i ngā takohanga o tā rātou tūranga mahi e whakaatatia ana i roto i te pūrongo.

E hiahia ana mātau kia tātarihia e koe Ngā Wāhi Whai Kawenga Arowhānui i raro, ā, mēnā e tino hopu ana i ngā mahinga hāngai ngā mahi *onāianei* a te kaiārahi i te reo *i tō kura.* He wāhi, he mahinga rānei kei te mahue?

Me whakaoti tēnei puka ka īmēra atu ki school.payequity@education.govt.nz

1. Te ako, te whakauru me te whakamāori i ngā huarahi ako Māori me ngā mātauranga ā-iwi
2. Te tuku motuhake i ngā hōtaka, te whakaako i ngā akomanga hoki/rānei
3. Te whakarato tautoko ki te kaiako matua me te ohu kaiārahi matua
4. Te urupare ki ngā matea ākonga i te taiao akomanga
5. E ārahi ana i ngā take e pā ana ki te ao Māori
6. E whakatairanga ana i te whakatūturutanga o te reo Māori
7. E tautoko ana i te oranga tinana, hinengaro, pūkare hoki o ngā ākonga
8. Te whakahaere me te ārahi i ngā hākinakina, ngohe tāpiri, ngā haerenga me ngā takamahi
9. Te hanga me te whakahou i ngā rauemi hei tautoko i ngā ngohe mā ngā ākonga
10. Te tuitui me te pupuri i ngā ara whanaunga
11. Te whaikoha ki te whakahaerenga pai o te kura

### Ngā pātai whakataki

**Ko wai tō ingoa?**

Click or tap here to enter text.

**He aha tō wāhitau īmēra? (ki te mea he pātai ā mātau e pā ana ki ō whakautu)**

Click or tap here to enter text.

**He aha tō taitara mahi?**

Click or tap here to enter text.

**He aha tō ID kura?**

Click or tap here to enter text.

**Ko wai te ingoa o tō kura?**

Click or tap here to enter text.

### Te ako, te whakauru me te whakamāori i ngā huarahi ako Māori me ngā mātauranga ā-iwi

Ka hangaia e te kaiārahi i te reo tētahi mokowā whakaurunga ā-āhurea mā te whakauru me te whakatūturu i ngā huarahi ako, aroā Māori hoki. E whakarite ana rātou e whaipainga ana te mātauranga Māori, e āhei ana hoki, me te kawe mai i ngā wheako whaiaro nui me te mātauranga hei whakanako i te wheakotanga mā ngā ākonga me ngā kaimahi. E whakamahi ana ngā kaiārahi i te reo i ngā huarahi auaha, torowhānui hoki ki te whakatinana i te ao Māori me te tirohanga Māori.

**He whakatūturu i te āheinga ki te ao Māori me te mātauranga Māori**

* He rapu i ngā huarahi hei tūhonohono anō i ngā whānau e noho momotu i tō rātou Māoritanga/iwitanga
* Te whakamārama i ngā ariā matatini a te Māori
* Te taki whakapapa mai i ngā tūpuna ki ngā ākonga
* Te mahi i te taha o ngā kaimahi matua ki te whakauru i te mātauranga Māori i roto i te mātauranga auraki
* Te whakahou i ngā anga pepeha e āhei ai ngā ākonga kore-Māori ki te whakauru mai.
* Te tohatoha mātauranga mō te hononga o te tangata ki te taiao
* Te tito waiata me ngā whakaritenga mā ngā kapa haka
* Te whakamāori i ngā taonga me ngā toi Māori mā te hanga i ngā tauira i te taha o ngā ākonga, mā ngā ākonga hoki e whaihanga ana i ngā taiao tūturu
* E kite ana kua warewaretia te taha wairua i roto i te marautanga ā-motu me te whakarite kia wātea ai aua mātauranga, ā, kia mārama hoki mā roto i te kōrero me te waiata
* Te hanga i tētahi rauemi ako matihiko e whai ana i te hononga me te whakapapa o ngā atua Māori, ngā pūrākau me te taiao
* Te urutau i ngā tikanga i ākona i ngā whanaketanga ngaio e hāngai ake ai ki ngā wāhanga Māori reorua, rūmaki hoki

**Te whakamahi i ngā tikanga whakaako Māori i ngā whakaakoranga**

* Kia mōhio ki te maramataka me te whakamahere ngohe e tika ana mō ngā wāhanga korou kore
* Te whakatinana i ngā hononga tuakana/teina, arā te wāhi e āwhina ngā ākonga, tētahi i tētahi
* E whakarite ana kia kitea te ira tāne me te ira wahine i te wā e whakaako ākonga ana
* Te whakamahi i te pūrākau hei rauemi whakahaere whanonga
* Te whakamahi i te waka ama hei waka whakaako tikanga
* Te hiki i ngā tikanga a Te Ataarangi mō te whakaako i te reo Māori

**Te whakaako i te Mātauranga Māori**

* Te tuku i Te Marautanga o Aotearoa/te Marautanga Māori
* Te whakarite kia mauritau ngā ākonga mā te mōhio ko wai rātou me tō rātou hononga ki ngā atua mā te whakapapa
* Te whakaako i te anga pepeha, te haerenga mai o ngā tūpuna me ngā wāhanga o te marae
* Te tuku i ngā āhuatanga kaupapa Māori pēnei i te maramataka, Matariki, waiata me te karakia i ngā huihuinga kura
* Te kawe i ngā ākonga ki ngā wāhi whakahirahira a te Māori me te tuku mātauranga
* Te whakaako me te akiaki i te whakamahinga o ngā tikanga, karakia, waiata me te haka
* Te whakarato i tētahi whakamāramatanga hōhonu o ngā whakahaeretanga kaupapa Māori
* Te whakaako pūrākau Māori me te orokohanga o te tangata
* Te tohatoha mātauranga ki ngā ākonga o ngā āhuatanga o te noho marae
* Te whakaako i te mahi me te whakapapa o te poi ki ngā ākonga
* Te ārahi i tētahi kaupapa rongoā Māori i roto i te akomanga
* Te whakaako raranga me te toi Māori
* Te whakahaere i ngā hōtaka mau rākau i ngā ra whakangā mā ngā ākonga, me te whakahaere kaupapa mau rākau i roto i te kura
* Te whakarite ki ngā hiahia o te akomanga mā te whakaako waiata e hāngai ana ki ngā takamahi e takatū mai ana

He mahina anō kei te mahue?

Mēnā āe, me whakamārama ki te pouaka i raro:

* te mahinga kei te mahue
* te auau e whakahaeretia ai te mahinga
* hei tauira, mēnā ka taea.

Click or tap here to enter text.

### Te tuku motuhake i ngā hōtaka, te whakaako i ngā akomanga hoki/rānei

Ka arotake, ka tuku hoki te kaiārahi i te reo i ētahi hōtaka me ētahi kaupapa ki ngā ākonga. Kei roto i ēnei ko ngā rōpū kori auaha me ngā rōpū pānui tae atu ki te tuku i ngā akoranga reo matatini me te pāngarau. Ka whakahaere hoki i ngā aromatawai ākonga mai i te whakarite mahi kāinga ki te hanga aromatawai me te tuhi ripoata akomanga. Ko ngāmahi e tautoko ana i te tukunga o ēnei hōtaka ka taea te mahi takitahi, te mahi tahi rānei ki ētahi atu pēnei i ngā kaiako matua me te wāhanga Māori. Ka tukuna pea e te kaiārahi i te reo ngā hōtaka i mua i tētahi atu kaiako, te whakaako motuhake rānei i te akomanga me te kore kaitirotiro.

**Te whakahaere i te aromatawai ākonga**

* Te whakahaere i ngā whakamātautau reo kōrero mā te hopu, te tuhi me te aromatawai ākonga
* Te hanga me te whakatinana aromatawai mā ngā ākonga
* Te māka aromatawai
* Te tuhi ripoata akomanga e pā ana ki ngā ākonga
* Te whakarite mahi kāinga mā ngā ākonga
* Te aromatawai i ngā āheinga a ngā ākonga kia tika ai te whakanoho i a rātou i roto i te kura
* Te whai haere i ngā māka ākonga mā ngā pūnaha whakahaere a te kura

**Te whakaako, te ārahi me te tuku akoranga**

* Te whakaako motuhake me te tuku motuhake i ngā akoranga ukiuki
* Te tuku motuhake i ngā akoranga reo matatini me te pāngarau
* Te rīwhi mā te kaiako matua i roto i te akomanga
* Te ārahi i te reo kōrero
* Te ārahi i tētahi rōpū i roto i tētahi marau
* Te whakahaere i ngā akomanga iti/rōpū iti me ngā ākonga
* Te whai i ngā mahi tika ki te whakapiki mōhiotanga o ngā rauemi tika ki te tuku waiwai i ngā kaupapa ako
* Te whakaako ākonga me pehea te tunu, te mahi māra me te tapahi harakeke

He mahina anō kei te mahue?

Mēnā āe, me whakamārama ki te pouaka i raro:

* te mahinga kei te mahue
* te auau e whakahaeretia ai te mahinga
* hei tauira, mēnā ka taea.

Click or tap here to enter text.

### Te whakarato tautoko ki te kaiako matua me te ohu kaiārahi matua

Ka whakarato ngā Kaiārahi i te reo i te tautokotanga ki ngā kaiako matua i roto, i waho hoki o te akomanga. Ko te hōkaitanga o tēnei mahi mai i te tāpiri ki, me te whakamahere ngātahi i ngā akoranga, tae noa ki te whakamahere i ngā akoranga katoa i te korenga o te kaiako matua. Ka whakarato hoki ngā kaiārahi i te reo i ētahi tohutohu ki ngā hoamahi me te whaipānga ki ngā ripoata ākonga me ngā mahere mātauranga takitahi.

**Te tautoko i roto i te akomanga**

* Te tākaro kēmu me ngā ākonga
* Te aroturuki me te whakamāori i te reo ā-tinana o ngā ākonga ki te tautuhi mēnā e rarurau ana ia, me te whakarato āwhina i te wā e tika ana
* Te whakarite i ētahi wāhi ako ā-koringa auaha mā ngā ākonga

**Te āwhina i te kaiako ki te whakamahere ā-akomanga**

* Te whakamahere ngātahi i ngā akoranga akomanga me ngā tākunetanga ki te taha o te kaiako matua
* Te whakamahere me te hanga akoranga me ngā rauemi i te wā e ngaro ana te kaiako matua, kāore rānei i wātea
* Te āwhina ki te tuhi marautanga
* Te tāpiri atu ki te mahere ako mā te kawe mai i ngā kōrero hāngai, i ngā pānuitanga, ngā tuhipoka me te mātauranga hei whakanako i ngā kaupapa e whakaakoria ana
* Te tuku whakaaro ki te ahunga o te ākonga mō ngā ripoata ākonga me te whai pānga ki te whakamaheretanga o ngā mahi i muri iho
* Te pānui whakatika i ngā ripoata ākonga

**Te tautoko i waho ake o te akomanga**

* Te tautoko i te kaiako kapa haka matua mā te noho tahi me te tirotiro i ngā ākonga
* Te tirotiro i tētahi rōpū ākonga/mātua i te wā o tētahi haerenga kura
* Te whakapiki i ngā pūkenga papori a ngā ākonga matea nui hei āwhina i te whakaurunga ki te taha o ō rātou hoa kura
* Te tū hei kaitūtei i ngā takamahi tāpiri
* Te tiaki i ngā ākonga i waho o te kura tae atu pea ki te mātauranga hapori

**Te tuku kupu tohutohu**

* Te whakakotahi i te mātauranga pūtahitanga me te mātauranga aronehe ki te whakarato mātau me te tohutohu mō te anamata o te kura
* Te mōhio tērā pea ko ngā take whanonga a te ākonga he hua o te wheako i ngā matea ako me te whakamōhio i ōna hoa mahi
* Te whakahaere i ngā wawata o ngā kaiako kia hāngai pai ake i tērā e taea ana i runga anō i te wā me ngā rauemi e wātea ana
* Te whakaruruhau i ngā kaiako matua ki ngā ākonga whai matea motuhake
* Te tohutohu i ngā hoa mahi ki ngā angitutanga ākonga me te tūtohu i ngā ākonga mō ngā tohu
* Te tohutohu i te kaiako matua ki ngā tūpono āputa ako a ētahi ākonga motuhake
* Te hono ki te Kairuruku Mātauranga Tauwhāiti ki te tuku kōrero whakahoki, me te whiwhi tautoko me te tohutohu
* Te kōrero ki te Kaiako Rauemi mō te Akoranga me te Whanonga (RTLB) me te whakarite kaihaumanu ki te haere ki te akomanga i ngā wā e tika ana

He mahina anō kei te mahue?

Mēnā āe, me whakamārama ki te pouaka i raro:

* te mahinga kei te mahue
* te auau e whakahaeretia ai te mahinga
* hei tauira, mēnā ka taea.

Click or tap here to enter text.

### Te urupare ki ngā matea ākonga i te taiao akomanga

Ka tūtaki atu te kaiārahi i te reo ki ngā matea whānui i roto i te akomanga tae atu ki te whakarerekē i te ako i runga i te āhua o ngā ākonga, tae noa ki te urutau i te mahere ako a te kaiako matua kia hāngai ake ai ki ngā hiahia, te pakeke, ngā pūkenga me te taumata ngoi o te ākonga. Ka rokohina pea ētahi ākonga e taumahatia ana, ā, ka haututū i te kura. He nui ngā wā ka mate te Kaiārahi i te reo ki te whakahaere, ki te āwhina rānei ki te whakahaere i ēnei whanonga hei whakatūturu i te oranga o te ākonga me ētahi atu e tata ana.

**Te urutau i te tukunga marautanga i runga anō i ngā matea ākonga**

* Te tuku mōhiohio e rite ana ki te kaupae mō te whanaketanga
* Te urutau/whakamāmā i ngā rauemi mā ngā ākonga matea nui me te tautoko i ā rātou mahi ako mā te mahi takitahi
* Te mau hopuoro i te wā e whakaako ana i ngā ākonga turi
* Te ako me te whakamahi i te Reo Rotarota o Aotearoa hei whakawhiti kōrero ki ngā ākonga
* Te whakamahi pūmahara hei rautaki whakaako ki te akiaki i ngā ākonga ki te pupuri kōrero

**Te urutau mahere ako e mau ai te aro o te ākonga**

* Te urutau/whakamāmā i te mahere ako kia hangai ki ngā pūkenga me te pakeke o ngā ākonga
* Te urutau i te mahere ako me te wātaka kia hāngai ki ngā pae ngoi a ngā ākonga
* Kia mārama ki ngā hiahia whaiaro me ngā hihiritanga a ngā ākonga kia pai ai te urutau i ngā mahi ako

**Te whakarato tautoko whanonga**

* Te āta kōrero i ngā raruraru hei hiki i te aroā o te ākonga ki āna whanonga me te aukati i te tōaitanga
* Te whai i ngā mahi ki te aukati i te whakaweti me te whakatipu i te whai whakaarotanga me te whakamōhio i ngā mātua i te wā kāore i whai hua ēnei mahi ki te whanonga, oranga rānei
* Te whakahāngai i ngā āhuatanga whakahaere whanonga ki te āhuatanga/ākonga, tae atu ki te whakamahi i te koringa tinana, reo whakamārie rānei
* Te mahi tahi, te whakawātea mokowā rānei ki ngā ākonga whai take whanonga, take riri, me te aronga wā poto
* Te tuku i te wā ki ngā ākonga ki te tukatuka i ō rātou whakaaro i mua o te kōrerotanga i ngā mahi hei whāinga
* Te āta aroturuki i ngā ākonga e mōhiotia ana he take whanonga ōna
* Te whakamahi i ngā tikanga hiki wairua hei akiaki i te whakaurunga
* Te whakaatu i te whanonga tika
* Te ako i ngā tohutohu i roto i tētahi reo e waia ana te ākonga, hei whakahaere i tōna whanonga

He mahina anō kei te mahue?

Mēnā āe, me whakamārama ki te pouaka i raro:

* te mahinga kei te mahue
* te auau e whakahaeretia ai te mahinga
* hei tauira, mēnā ka taea.

Click or tap here to enter text.

### E ārahi ana i ngā take e pā ana ki te ao Māori

E whakarato ana te kaiārahi i te reo i te ārahitanga me te tohutohutanga mai i te tirohanga ao Māori puta noa i te kura. He whānui te āhua o ngā takohanga mai i te hanga me te ārahi tikanga i roto i te kura, tae atu ki te whakarato tohutangata mō teo ao Māori ki ngā kaimahi kura He mātāpuna mōhiohio waiwai te kaiārahi i te reo e pā ana ki ngā ngā kōrero ā-iwi, me te Māori.

**Te ārahi i ngā whakaritenga reo Māori me ngā tikanga**

* Te tohutohu i ngā manuhiri me ngā kaimahi kia mārama ai, kia tika ai te whakahaere i ngā tikanga me te kawa o te tukanga pōhiri
* Te whakarite i te kawenga me te whakamanatanga o te manaakitanga i te tangata e te katoa
* Te whakarite kia tukuna te koha tika ki ngā manuhiri o te kura
* Te tuku i ngā mātauranga ā-iwi noho tata, e poua ana ki ngā hononga whakapapa kaha
* Te kōrero i ngā hononga me ngā whanaungatanga i waenganui i ngā iwi rerekē ki ngā ākonga
* Te whakahou i ngā puka whakauru kia uru ai te pepeha a te ākonga
* He tohutohu i te kura ki ngā take e pā ana ki Te Tiriti o Waitangi, me te whakamārama i te rerekē o Te Tiriti me te Treaty
* Te whakahaere-ngātahi i ngā wānanga mātauranga kākanorua tūturu i tētahi hui ā-motu i te taha o te tumuaki
* Te tūraki i te mana tōrite reo mā te hanga i tētahi ture kākahu, e whakaae ana ki ngā kupu reo Māori i runga kākahu, me te whakatepe i te reo Ingarihi

**He tohutohu, he whakatinana hoki i te tikanga Māori i roto i te kura**

* Te whakamāori i ētahi kaupapahere, kupu, rauemi me ngā tikanga mā te ohu kaiārahi matua, ngā kaiako, me ngā ākonga, mai i te reo Māori ki te Ingarihi, me te reo Ingarihi ki te Māori
* Te urutau i ngā tikanga kia uru ai ki te horopaki o te taiao kura
* Te tito whaikōrero mā ngā ākonga hei tuku i te pōhiri
* Te tohutohu i runga i te whanaketanga pae tukutuku kia whai wāhi ai tētahi ripa o Te Tiriti o Waitangi
* Te hanga i ētahi pātai uiui kākanorua mō te tukanga rapu kaimahi hou
* Te hanga i ētahi pepa aratohu hei āwhina i te kura ki te whakawhanake i tōna ake tukanga pōhiri

**Te whakarato whanaketanga ngaio me ngā tohungatanga ki ngā kaimahi**

* Te hanga me te ārahi i ngā wā akoranga ngaio, whanaketanga hoki ki te whakahua tika, ngā tikanga, te waiata a te kura me te karakia ki ngā kaimahi
* Te āwhina i ngā kaimahi ki te reo Māori me te ao Māori
* Te tohutohu i ngā kaimahi me pēhea te whakapai ake i te whakaakoranga o ngā kōrero tuku iho o Aotearoa hei whakamutu i te kawenga tonu o ngā rūkahu tāmi mō te Māori
* Te whakamārama i te Doctrine of Discovery ki ngā kaimahi kura me te whakamahi i tēnei me ētahi atu pepa hei whakahaere i ngā kōrerorero mō te tāmitanga
* Te whakauru atu ki te komiti whiriwhiri me ngā uiui mō te tūranga Tumuaki hei whakarato aroā kākanorua me te māramatanga

He mahina anō kei te mahue?

Mēnā āe, me whakamārama ki te pouaka i raro:

* te mahinga kei te mahue
* te auau e whakahaeretia ai te mahinga
* hei tauira, mēnā ka taea.

Click or tap here to enter text.

### E whakatairanga ana i te whakatūturutanga o te reo Māori

Ka whakatairanga, ka whakatītina ngā kaiārahi i te reo i te whakamahinga o te reo Māori e hāngai ana ki te kaupae rūmakitanga reo o te kura. Ko te whānuitanga pea o tēnei, mai i te āwhina i ngā hoamahi me ngā whānau i te whakamahinga o te reo Māori, tae atu ki te whakaako i te reo Māori ki ngā ākonga me ngā kaimahi.

**Te whakatītina i te whakamahinga o te reo Māori**

* Te whakaako i te reo Māori me te akiaki i tōna whakamahinga ki ngā ākonga me ngā kaimahi
* Te āwhina i te ohu kaiārahi matua ki te ako i te reo Māori, tae atu ki te tito kauhau, pepeha me ngā mihi
* Te whakauru i ētahi kupu reo Māori hou ki ngā kaimahi hei whakatinanatanga i roto i te kura
* Te whakamahi i ngā tikanga tautoko me ngā tikanga kārawarawa ki te whakatipu i te āheinga reo Māori ki ngā ākonga
* Te whai whakaaro ki ngā āheinga reo Māori o ngā whānau me te akiaki i te whanaketanga o te reo Māori
* Te tūtohu he aha ngā ngā tari ā-waho hei āwhina i ngā kaiako me ngā whānau ki te ako i te reo Māori
* Te whakamahi i ngā rauemi i tīkina mai i ngā tari ā-waho hei āwhina i ngā kaiako me ngā whānau ki te ako i te reo Māori

He mahina anō kei te mahue?

Mēnā āe, me whakamārama ki te pouaka i raro:

* te mahinga kei te mahue
* te auau e whakahaeretia ai te mahinga
* hei tauira, mēnā ka taea.

Click or tap here to enter text.

### E tautoko ana i te oranga tinana, hinengaro, pūkare hoki o ngā ākonga

He wāhi nui tō te kaiārahi i te reo hei tautoko i te oranga whānui o te ākonga. Ka toro tēnei mai i te tū hei kaitautoko mā ngā ākonga i te wā e raruraru ana rātou, tae atu ki te tuku me te whakaako i ngā kaimahi ki ngā matea hauora a ngā ākonga.

**Te tautoko i ngā hiahia tūāpapa a ngā ākonga**

* Te mōhio i ngā wā e e matekai ana te ākonga me te whai ki te taka kai māna
* Te whakataka me te tunu kai mā ngā ākonga
* Te ārahi i ngā ākonga ki te wharepaku me te tatari i waho
* Te whakamā i te wharepaku mā te patu huakita me te whakapai i ngā tūpono hauata
* Te pupuri i te mana o te tangata/pupuri i te mana o te tamaiti
* Te āwhina kia hīrere ngā ākonga i muri i ngā noho pō
* Te whakahoki i ngā ākonga ki te kāinga mā tōna ake motukā i ngā wā kāore tētahi atu huarahi hoki ki te kāinga

**Te tautoko i te oranga hinengaro, pūkare hoki a ngā ākonga**

* Te whai i ngā huarahi ki te tautoko i te aronga toiwhenuatanga, tuakiri me te hononga a te ākonga hei whakaritenga matua ki tōna angitutanga i te taiao ako
* Te tautuhi me te mōhio ko wai mā ngā ākonga Māori i te kura kia pai ai te hiki i te aroā o te ākonga ki ā rātou hononga tautoko
* Te whakamau i tētahi arotahi ao Māori ki te oranga hinengaro, pūkare hoki o ngā tamariki, kia tūturu ai tā rātou noho haumaru ā-ahurea
* Te whakarite kia kore ngā huarahi mātauranga e aukati ana i ngā ākonga Māori
* Te tautuhi i te wā e raruraru ana ngā ākonga me te whakarite kia mōhio ngā hoamahi
* Te whakapau kaha ki te tiro i ngā ākonga kia mōhio ai mēnā e pai ana rātou
* Te noho hei kaiwhakawhirinaki me te whakatau i te wairua o ngā ākonga e whai raruraru ana
* Te whakawhanake i tētahi māramatanga o tētahi ākonga, ā rātou hiahia me ngā āhuatanga e hiahiatia ana e angitu ai te rā
* Te toro atu ki ngā ākonga me ngā whānau i ō rātou kāinga i muri mai o tētahi mate ki te tuku tautoko me te koha mai i te kura
* Te tautoko i ngā ākonga me ō rātou whānau i roto i ngā hui/toronga
* Te whakarite me te tuku pouaka kai ki ngā kāinga o ngā ākonga mā ngā whānau rawakore
* Te whakawātea i tētahi mokowā mārie, ngākau pai mā ngā ākonga mā te whakarato kai me te kōrero/waiata ki a rātou

**Te whakarite i ngā matea hauora a te ākonga**

* Te tuku āwhina tuatahi ki ngā ākonga ka tūpono tītongitia, riwhatia rānei
* Te kawe i ngā ākonga ki ngā toronga hauora ā-waho i ngā hāora kura
* Te tuku i ngā rongoā ki ngā ākonga mā te ngira
* Te whakaako i ētahi atu kaimahi mō ngā ākonga matea hauora nui
* Te hono ki ngā whānau me ngā mātanga hauora mō ngā matea hauora ākonga
* Te kawe ā-tinana tonu i ngā ākonga, whai matea motuhake, ki ngā akomanga, mai i ngā akomanga rānei

He mahina anō kei te mahue?

Mēnā āe, me whakamārama ki te pouaka i raro:

* te mahinga kei te mahue
* te auau e whakahaeretia ai te mahinga
* hei tauira, mēnā ka taea.

Click or tap here to enter text.

### Te whakahaere me te ārahi i ngā hākinakina, ngohe tāpiri, ngā haerenga me ngā takamahi

Ka tautoko te kaiārahi i te reo i ngā mahi tāpiri huhua. Ka toro ngā mahi mai i te whakahaere me te kawe i ngā ākonga ki ngā takamahi i waho o te kura, tae atu ki te whakahaere tīma hākinakina me te whakahaere kaupapa ahurea.

**Te whakahaere kaupapa**

* Te whakamahere, te āwhina me te ārahi i ngā mahi hei whakanui i ngā kaupapa Māori whakahirahira
* Te whakahaere i te kapa haka me ngā noho marae
* Te whakahaere i ngā kaupapa kohi pūtea, i ngā haere kura rānei
* Te kohi me te whakahaere i ngā utu kapa haka, hākinakina me te kohi pūtea
* He āwhina ki te whakahaerenga o tētahi taiopenga kura
* Te tunu kai mā ngā kaupapa kura

**Te kawe me te ārahi i ngā ākonga ki ngā kaupapa**

* Te tirotiro i ngā ākonga i te wā o ngā haerenga kura me ngā kaupapa
* Te haere ki te noho puni ā-kura me ngā noho marae
* Te haere tahi me ngā ākonga ki ngā whakataetae Manu Kōrero me te kapa haka
* Te haere ki te tautoko i ngā kaupapa kohi pūtea

**Te ārahi i ngā koringa tinana me te whakahaere hākinakina**

* Te whakaako i te kori tinana
* Te whakahaere i ngā ākonga i ngā kaupapa hākinakina kura whānui
* Te tū hei kaiako mō ngā tīma hākinakina o te kura
* Te kawe i ngā ākonga ki ngā whakaharatau, kēmu rānei
* Te whakarite kia pai tonu te āhua o ngā taputapu hākinakina
* Te whakamahi i ngā pūkenga hākinakina me te mātauranga

**Te whakahaere i ngā kaupapa ahurea**

* Te noho hei pou whirinaki mō ngā mōhiohio me ngā tautoko mō ngā noho marae me ngā wānanga
* Te whakarite me te whakaako i ngā waiata mō te tū a te kapa haka o te kura i tētahi taiopenga
* Te ārahi i ngā waiata, tae atu ki te whakatangi i te kutā
* Te whakatau i ngā Kaumātua ka haere ki te kura, me te whāngai i a rātou i te wā o ngā whakataetae kapa haka
* He whakawā i ngā whakataetae haka ā-whare
* Te āwhina i ngā tamariki ki te whakamau i ngā kākahu mō te kapa haka

He mahina anō kei te mahue?

Mēnā āe, me whakamārama ki te pouaka i raro:

* te mahinga kei te mahue
* te auau e whakahaeretia ai te mahinga
* hei tauira, mēnā ka taea.

Click or tap here to enter text.

### Te hanga me te whakahou i ngā rauemi hei tautoko i ngā ngohe mā ngā ākonga

E takohanga ana ngā kaiārahi i te reo mō ētahi rauemi e whakamahia ana i roto i te akomanga, i ngā kaupapa motuhake hoki. Ka toro ēnei mai i te hoko mai me te kawe taputapu tuhituhi me ngā rauemi ngohe pēnei i te tioka, mirumiru me ngā rākau rakanga, tae atu ki te whakarite i te pai o te āhua, me te āta tiaki i ngā rauemi me ngā taonga Māori.

**Te tiaki i ngā rauemi me ngā taputapu mā ngā ākonga**

* He whakarite kia haumaru ā-wairua ngā taonga Māori mā ngā whakarite ahurea tōtika
* He whakarite kia āta tiakina ngā taonga Māori, ā, e puritia ana i tētahi wāhi haumaru
* Te puri i ngā rauemi akomanga me te whakaoti i tētahi rārangi rauemi
* Te whakahiko i ngā waerehe whakawhiti-rua

**Ngā ngohe akomanga**

* Te tiki, te hanga me te toha i ngā rauemi tā, toi, matihiko hoki mā te akomanga, te kura, me ētahi atu kura karekau he kaiako Māori
* Te hanga rauemi ki te reo Māori
* Te mōhio ka taea te hiki i ngā mahi ako mā te tuku rauemi mō ngā mahi tāpiri
* Te tautuhi i ngā rauemi e ngaro ana i roto i te taiao akomanga me te whai i ngā huarahi ki te whakarato i ēnei
* Te whakarite i ngā pūkete ako kāinga me te tohatoha
* Te whakapai i te akomanga me te whakarite i ngā rauemi ōkiko kia pai te noho i roto i ngā wāhi tika

**Ngā kaupapa motuhake**

* Te mahi karanga, whaikōrero me te karakia mō ngā pōhiri
* Te kōrerorero ki te tumuaki ki te whai pūtea mō ngā rauemi tāpiri
* Te whakahaere i ngā mahi pepa me ngā rā mō te Mātauranga i Waho ake o te Akomanga (EOTC)
* Te whakahaere me te whakarite i tētahi hāngi kohi pūtea, tae atu ki te hanga i ngā tīkiti me te toha ki ngā ākonga hei hokotanga
* Te whakarite me te hoko kai mō ngā pōhiri kura me ngā kaupapa kohi pūtea
* Te hanga, te tiaki me te pupuri i tētahi rārangi o ngā rauemi kapa haka
* Te whakariterite i ngā wāhi mō ngā kaupapa motuhake
* Te whakahaere i ngā kākahu kura mō ngā haerenga kura

He mahina anō kei te mahue?

Mēnā āe, me whakamārama ki te pouaka i raro:

* te mahinga kei te mahue
* te auau e whakahaeretia ai te mahinga
* hei tauira, mēnā ka taea.

Click or tap here to enter text.

### Te tuitui me te pupuri i ngā ara whanaunga

Ka tuitui te kaiārahi i te reo i ngā hononga ki ngā iwi, whānau, hoa me ngā tari ā-waho hei tautoko i ngā ākonga e takohanga nei rātou. Ko ētahi tauira o ngā tari ā-waho e mahi tahi nei te kaiārahi i te reo ko ngā kaihaumanu, te Tāhuhu o te Mātauranga, ngā wānanga, ngā kaituku mātauranga matua, ngā kōhanga reo, ngā ratonga rangatahi me ngā whare taonga.

**Ngā hononga ki ngā ākonga**

* Te whakarongo pīkari ki ngā ākonga hei whakarite i ngā hononga pono, whakaute hoki, me te whakarite kia whakaaro ai rātou e mārama ana te kaiako ki a rātou, ā, e mana ana rātou i roto i te kura
* Te mau ki tētahi whāinga ngaio ki ngā hononga me ngā pāhekohekotanga ki ngā ākonga
* Te whakarite kia mōhio ngā ākonga e whai wāhi ana rātou mā te ako i ngā mihimihi i ō rātou reo me te whakauru i ngā rerekētanga whakapono, mita hoki
* Te whai wāhi ki ngā ākonga i tō rātou ake kaupae, kia pai ai te mahi waiwai i tō rātou taha
* Te whakatikatika i te hāoro reo me ngā tikanga whakawhiti e tika ā-whanake ana ki te reanga o te ākonga

**Ngā hononga ki ngā hoamahi**

* Te tautoko i ngā hoamahi i ngā wā o te tūpono tutūnga puehu, o te mate hoki
* Te tuku tohutohu pono/kōkuhunga me te tū hei pou whirinaki mā ngā kaiako
* Te tono kia tū ētahi hui whakatikatika ki ngā kaiwhakahaere matua hei whakatau i ngā raruraru
* Te whakawehe me te whakamau i ngā roherohenga i waenganui i te ao pāpori me te ao ngaio
* Te hanga i ngā pāhekohekotanga tōrunga hei whakatītina i te taiao mahi hauora
* Te whakarite wā i waho o ngā hāora mahi ki te hanga me te pupuri i tētahi hononga ā-tira kaha
* Te haere ki ngā hui kaimahi

**Ngā hononga ki ngā whānau me ngā iwi**

* Te toro atu ki ngā mātua me te hapori ki te ako i ngā pepeha me ngā whakapapa o ngā ākonga
* Te haere ki ngā tangihanga hei kanohi mō te Kura
* Te whakarite i ngā hononga ki ngā marae tata ki te whakarite toronga kura
* Te hono atu ki te marae tata me te mana whenua ki te whakarite kia hāpaitia ngā tikanga tika, te kawa me ngā mātauranga o te rohe, ā, kia uru hoki ki te marautanga o te kura
* Te noho hei kaitautoko mākohakoha mā ngā whānau
* Te tū hei kauwaka mō ngā mōhiohio i waenga i te kura me ngā whānau
* Te whakautu pātai i ngā pō me ngā uiui mātua ki te kaiako
* Te whakatau i ngā mātua he wāhanga waiwai te ahurea Māori o te kura
* Te whakaū i ngā hononga tōrunga mā te matapae me te wahakamauru i ētahi tūpono raruraru
* Te tuku īmēra ki ngā whānau mō te whanaketanga o te ākonga me tōna ahunga
* Te whakarite, te haere ki, me te ārahi i ngā hui whānau

**Ngā hononga ki ngā tāngata ā-waho me ngā tari**

* Te haere ki ngā hui me ngā tari ā-waho me ngā rōpū
* Te hono atu ki ngā tari ā-waho mō ngā take rangahau
* Te tuitui hononga me te mahi me ngā mātanga reo hei whakapiki i te āheinga reo o ngā ākonga
* Te kōrero ki ngā kaihaumanu reo kōrero me te whakaaroaro i ngā whakahoki kōrero mō ngā ritenga whakaako
* Te manaaki i ngā tari ā-waho me te whakaako ki a rātou ētahi waiata me ngā karakia
* Te urutau i te āhuatanga whakawhiti kōrero i te wā e kōrero ana ki ngā tāngata kei ngā kaupae reo rerekē

He mahina anō kei te mahue?

Mēnā āe, me whakamārama ki te pouaka i raro:

* te mahinga kei te mahue
* te auau e whakahaeretia ai te mahinga
* hei tauira, mēnā ka taea.

Click or tap here to enter text.

### Te whaikoha ki te whakahaerenga pai o te kura

Ka whakarato te Kaiārahi i te reo i ētahi tautokotanga whānui ki ngā kura i waho atu i tā rātou mahi aronga ā-ākonga motuhake, e āwhina ana kia māmā, kia angitu hoki ngā whakahaerenga kura whānui. Ka tautoko ēnei mahi i ngā wāhi katoa o te whakahaerenga ā-roto, ā-waho o te kuramā ngā ākonga, te kaiako rauemi Māori, ngā hoa mahi, te ohu kaiārahi matua, te Poari o te Kura, ngā whānau, te whenua, te hauora me te haumaru.

**Te āwhina me ngā tautoko ā-kura whānui**

* Te whai i ngā kaupapahere me ngā aramahi a te kura
* Te aroturuki i ngā ākonga i ngā ata, te wā tina me te wā tiaki
* Te tiaki i ngā manuhiri kura mā te tikanga o te whakawhanaungatanga
* Te uru atu ki ngā akoranga ngaio me ngā whakangungu whanake
* Te whai i ngā huarahi ki te rapu pūtea mai i te PTA.
* Te tautoko i te Wāhanga Matea Motuhake i te wā e iti ana ngā kaimahi
* Te tū hei mema o te Poari o te Kura
* Te kawe rawa ki ngā kaupapa
* Te whakarite waka kawenga
* Te kohi me te whakarite koha
* Te akiaki i ngā ākonga ki te tiaki i te taiao mā te whakarite wā kohi para

**Te tautoko whānui i ngā mahi whakahaere**

* Te whakarite i te akomanga mō te rā me te neke haere i ngā taputapu i ngā wā e tika ana
* Te whakamahi i te pūwhakakirihou, te pūrere whakaahua me te pūrere tuitui
* Te whakamahi i ētahi pūmanawa ipurangi ia rā
* Te whakatutuki i te rārangi akomanga
* Te whakarite me te whakaarotau i ngā mahi o ia rā ā-motuhake nei hei whakarato tautoko i ngā wā e hiahiatia ana

**Te whai i ngā aramahi hauora me te haumaru a te kura**

* Te whakauru atu ki ngā wāhanga whakangungtu Whakaora Whawhati Tata, te whiwhi hoki i tētahi tiwhikete Whakaora Whawhati Tata rānei/hoki
* Te whakakī i ngā puka hauora me te haumaru i mua o ngā haerenga kura
* Te hono atu ki te āpiha hauora me te haumaru a te kura ki te whakarite i te haumarutanga o ngā ākonga i te wā o ngā mahi tāpiri
* Te whakakī i ngā pūrongo hauata
* Te whakarite i te rakatanga me te tuwheratanga o ngā whare me ngā kēti o te kura i ngā wā e tika ana, me te whakarite i ngā pūoho

**Te whakawhiti tika ki ngā hoamahi me ngā whānau i te wā e hiahiatia ana**

* Te haere ki ngā hui i te taha o te kaitirotiro/ohu
* Te noho ngaio i te wā e whakatau ana i ngā pārongo tairongo, matatapu, manako-kore rānei mō ngā ākonga, whānau rānei
* Te whakauru ā-hiko i ngā tuhipoka ākonga i runga i tētahi pūnaha whakahaere ākonga hei whakamōhio i ngā kaimahi mō ngā ākonga, me te whakarite kia whai i ngā taputapu tika

**Te whakaū i te kawa haumaru me te whakamāramatanga pikinga a ngā ākonga**

* Te kōrerorero ki ngā whānau mō ngā whakahau ā-kōti mō te tiaki/haumaru/pupuri, me ngā raruraru ā-whānau
* Te whakamahi i ngā mātauranga ā-whānau kia kore ai ngā tāngata kino e uru mai ki te kura, ki ngā ākonga rānei
* Te mōhio i ngā wā e hiahia ana ngā ākonga i ngā tautoko mai i ngā mātua mō te haere ki te wharepaku me te whakapā wawe ki ngā whānau
* Te whakapiki i ngā hauata ākonga me ngā take ki te kaiako matua/tari/kaiwhakahaere matua
* Te wawao i ngā tutūnga puehu ākonga i te wā e hiahiatia ana me te whakarite kia whāia ngā kawa whakahaere whanonga ākonga

He mahina anō kei te mahue?

Mēnā āe, me whakamārama ki te pouaka i raro:

* te mahinga kei te mahue
* te auau e whakahaeretia ai te mahinga
* hei tauira, mēnā ka taea.

Click or tap here to enter text.

Ngā wāhi whai kawenga?

He wāhi whai kawenga arowhānui atu anō kāore i uru mai ki roto i tēnei rangahau?

Mēnā āe, me whakamārama ki te pouaka i raro:

* te wāhi kei te mahue, ngā mahinga whai pānga
* te auau o ngā mahinga ka whakahaeretia
* hei tauira, mēnā ka taea.

Click or tap here to enter text.